ചിലര് ഷാരൂഖ് ഖാനും മകനുമെതിരെ വേട്ടയാടല് നടത്തുകയാണ് ഷാരൂഖിനോട് കുറച്ച് സഹാനുഭൂതി വേണമെന്ന് ശശി തരൂര് ന്യൂഡല്ഹി: മയക്കുമരുന്ന് കേസില് അറസ്റ്റിലായ ആര്യന് ഖാനും പിതാവ് ഷാരൂഖ് ഖാനും പിന്തുണ അറിയിച്ച് ശശി തരൂര് എംപി. ചിലര് ഷാരൂഖ് ഖാനും മകനുമെതിരെ വേട്ടയാടല് നടത്തുകയാണെന്ന് അദ്ദേഹം പറഞ്ഞു. ട്വിറ്ററിലൂടെയായിരുന്നു അദ്ദേഹത്തിന്റെ പ്രതികരണം. ഷാരൂഖിനോട് കുറച്ച് സഹാനുഭൂതി വേണം. ഒരു 23 കാരന്റെ മുഖം നിരാശയോടെ താഴേണ്ടതല്ലെന്നും അദ്ദേഹം വ്യക്തമാക്കി. ഇത്തരം ലഹരിമരുന്നുകള് താന് ഇഷ്ടപ്പെടുന്നില്ല. ഇതുവരെ ഉപയോഗിക്കാനും ശ്രമിച്ചിട്ടില്ലെന്നും കുറിച്ചു കൊണ്ടാണ് ശശി തരൂരിന്റെ ട്വീറ്റ് ആരംഭിക്കുന്നത്. സൂപ്പര് സ്റ്റാറിനും മകനും സംഭവിച്ച ദൗര്ഭാഗ്യത്തില് ജനം സന്തോഷിക്കുന്നതിനെ അദ്ദേഹം വിമര്ശിക്കുകയും ചെയ്തു. ഗൂലിഷ് എപികരിക്കസിGhoulish epicaricacy എന്ന വാക്കുപയോഗിച്ചാണ് തരൂര് ഇരുവര്ക്കുമെതിരെയുള്ള വിമര്ശനത്തെ വിശേഷിപ്പിച്ചത്. ശവശരീരം ഭക്ഷിക്കുന്ന ദുഷ്ടന് എന്നാണ് ഗൗലിഷ് എന്ന വാക്കിന്റെ അര്ത്ഥം. എപികരിക്കസി എന്ന വാക്കിന്റെ അര്ത്ഥം മറ്റുള്ളവരുടെ വീഴ്ചയില് സന്തോഷം കണ്ടെത്തുന്നവര് എന്നാണ്. കഴിഞ്ഞ ദിവസമാണ് മുംബൈയില് ആഡംബര കപ്പലില് ലഹരിപ്പാര്ട്ടിക്കിടെ ആര്യന് ഖാനുള്പ്പെടെ എട്ട് പേരെ എന്സിബി അറസ്റ്റ് ചെയ്തത്.